Source: https://webpravo.eu/clanky/nezdanitelna-cast-zakladu-dane-na-dochodkove-sporenie-ii-a-iii-pilier
Timestamp: 2019-10-18 01:46:46+00:00

Document:
Nezdaniteľná časť základu dane na dôchodkové sporenie ( II. a III. ) pilier. – Webpravo
piatok , 18 október 2019
Home » Aktuálne » Nezdaniteľná časť základu dane na dôchodkové sporenie ( II. a III. ) pilier.
Nezdaniteľná časť základu dane na dôchodkové sporenie ( II. a III. ) pilier.
Nezdaniteľná časť základu dane na dôchodkové sporenie
V súvislosti so zmenou pomeru príspevkov na starobné dôchodkové sporenie z 9% na 4% z vymeriavacieho základ § 22 zákona č. 43/2004 Z.z. o starobnom dôchodkovom sporení bola zavedená možnosť dobrovoľných príspevkov na starobné dôchodkové sporenie a tieto dobrovoľné príspevky na starobné dôchodkové sporenie si môže uplatniť ako nezdaniteľnú časť základu dane v zdaňovacích obdobiach rokov 2013-2016. , teda v tomto roku naposledy.
Táto nezdaniteľná časť základu dane je limitovaná a možno ju uplatniť v maximálnej výške 2% zo základu dane podľa § 5 a § 6 ods. 1 a 2 ZDP , respektíve súčtu čiastkových základov dane podľa § 5 a § 6 ods. 1 a 2 . Táto suma podľa nesmie presiahnuť výšku 2% zo 60-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, za ktorý sa zisťuje základ dane. Táto suma je aktuálne pre rok 2015 vo výške 988,80 eura.
Nezdaniteľná časť základu dane na doplnkové dôchodkové sporenie
Nezdaniteľná časť základu dane na na doplnkové dôchodkové sporenie. Zákon 650/2004 o doplnkovom dôchodkovom sporení umožňuje sporenie na dôchodok a účastník si môže od základu dane uvedenom v § 5 a 6 ods. 1 a 2 ZDP odpočítať sumu maximálne 180 Eur ročne za splnenia nasledovných predpokladov
Na uplatnenie nezdaniteľnej časti základu dane na doplnkové dôchodkové sporenie musia byť súčasne splnené tieto podmienky:
a) príspevky na doplnkové dôchodkové sporenie zaplatil daňovník na základe účastníckej zmluvy uzatvorenej po 31. decembri 2013 alebo na základe zmeny účastníckej zmluvy, ktorej súčasťou je zrušenie dávkového plánu,
b) daňovník nemá uzatvorenú inú účastnícku zmluvu podľa osobitného predpisu, 35) ktorá nespĺňa podmienky uvedené v písmene a).
Uvedené podmienky sú dané z dôvodu, že pôvodné ( a podstatne výhodnejšie ) režimy zmlúv o doplnkovom dôchodkovom sporení boli podstatne obmedzené najmä čo sa týka predčasných výberov.
Ak bol daňovníkovi vyplatený predčasný výber ( § 19 zákona č. 650/2004 Z.z. ) a v predchádzajúcich zdaňovacích obdobiach si uplatnil nezdaniteľnú časť základu dane podľa odseku 10, je povinný zvýšiť základ dane do troch zdaňovacích období od skončenia zdaňovacieho obdobia, v ktorom bola táto suma vyplatená o sumu zaplatených príspevkov na doplnkové dôchodkové sporenie, o ktorú si v predchádzajúcich zdaňovacích obdobiach znížil základ dane.
Táto možnosť je skôr teoretická, keďže predčasný výber je možný po 10 rokoch a táto lehota ešte zďaleka neuplynula.
Je potrebné upozorniť na fakt, že predčasné výbery, ktoré boli podľa starých predpisov možné už nezakladajú povinnosť zvýšiť základ dane z dôvodu, že zvýšenie základu dane sa vzťahuje na daňovníkov, ktorí by využili možnosť predčasného výberu po novom ( nový § 11 ods.10 ZDP na ktorý § 11 ods. 13 ZDP odkazuje.
Previous Nároky nevydatej matky voči otcovi dieťaťa
Next Zásadné zmeny zmenkového práva po 65 rokoch
Obsah1 Poukazy 1.0.1 Dodávateľ tovaru alebo služby je zároveň vystaviteľ viacúčelového poukazu1.0.2 Dodávateľ tovaru alebo …

References: § 22
 § 5
 § 6
 § 5
 § 6
 § 5
 § 19
 § 11
 § 11